#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottságának

### 2024. Szeptember 23-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. Szeptember 24-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

**1. Pinkafői utca 1. sz. ingatlannal szemközti oldalon megállási korlátozás bevezetése**

A GYSEV Zrt. kérelemmel fordult az Önkormányzathoz, hogy a Pinkafői utca 1. sz. ingatlannal szemközti oldalon a padkán is tiltsuk meg a megállást, mivel a Zrt. újra elkezdte használni a Pinkafői utca melletti iparvágányukat és a padkán megálló autók a vasúti űrszelvényhez nagyon közel helyezkednek el, ami gondot okozhat.

**2. Hargita utca megállási korlátozás bevezetése**

Képviselői kérésként merült fel, hogy a Hargita utca, Paragvári úti csomópontjában megállási tilalom kerüljön bevezetésre 20 méter hosszan, annak érdekében, hogy a Paragvári útról beforduló gépjárművek akadályoztatás nélkül tudjanak behajtani a Hargita utcába.

**3. Bem József utca 1-5. között megállási korlátozás bevezetése**

Képviselői kérésként merült fel, hogy a Bem József utca 1-5. számú ingatlanokkal szemközti oldalon, a Paragvári úti csomópont felől megállási tilalom kerüljön bevezetésre a Szabó Miklós utcai kereszteződésig, annak érdekében, hogy a Paragvári útról beforduló gépjárművek akadályoztatás nélkül tudjanak behajtani a Bem József utcába.

**4. Jáki úton és az Alsóhegyi úton súlykorlátozás bevezetése**

Egy Jáki úti lakos 2023. december hónapban megtartott közmeghallgatáson felszólalt, majd ezt követően többek által aláírt petíciót nyújtott be az utcában megnövekedett forgalom, valamint a helyi járatos buszközlekedés miatt is. Módosítási javaslatuk a 30 km/h-s sebességcsökkentésre, a 3,5 t nehéztehergépjármű behajtási tilalmára, valamint a buszok útvonalának módosítására vonatkozott.

A 2024. február hónapban két alkalommal végzett kézi forgalomszámlálást a Városüzemeltetési Osztály. 2024. áprilisában digitális forgalomszámláló mérőeszköz került elhelyezésre a Jászi Oszkár és a Laky Demeter utca közötti szakasz monitorozására, mely a Jáki úton az áthaladó gépjárművek számát és sebességét folyamatosan méri. A kézi és gépi számlálási eredmények alapján megállapítható, hogy a Jáki út forgalma az útkategória szolgáltatási szintjének megfelelő:

A Jáki úton elhaladó forgalom 13,04 %-át a gyalogosok, 11,10%-át a kerékpárosok, 68,85%-át a személygépjárművek, 7,0%-át a tehergépjárművek teszik ki.

|  |  |
| --- | --- |
| Sebességtartomány km/h-ban | Forgalom nagysága %-ban |
| 0-10 | 6,83 |
| 10-20 | 8,91 |
| 20-30 | 23,87 |
| 30-40 | 39,22 |
| 40-50 | 17,44 |
| 50-60 | 3,25 |
| 60-70 | 0,41 |
| 70- | 0,08 |

Összességében a forgalom 96,27 %-a a megengedett 50 km/h sebesség betartásával közlekedik.

2024. január hónapban az Önkormányzat felkereste a Szombathelyi Rendőrkapitányságot a Jáki út forgalmával kapcsolatban. A 18010-100/183/2024. ügyszámú állásfoglalásában a Rendőrkapitányság tájékoztatott, hogy sebességtúllépés miatt közlekedési baleset nem következett be. A Rendőrkapitányság állásfoglalása és a gépi mérőeszköz adatai nem indokolják sebességkorlátozás bevezetését.

A Szent Quirinus utca kiépítésével lehetőség adódott a terület elkerülésére, az átmenő teherforgalom kizárására. A Városüzemeltetési Osztály javasolja, hogy a Jáki utcában és az Alsóhegyi úton a „Tehergépkocsival behajtani tilos” jelzőtábla, 10 tonnás súlyhatár megjelölésével kerüljön kihelyezésre (KRESZ 44. számú ábra). A két utca közötti lakóterület kiszolgálása érdekében (pl. áruszállítás, költözés) a súlykorlátozást jelző tábla alá „Kivéve célforgalom” feliratú kiegészítő táblákat is ki kell helyezni.

**5. Szabadságharcos utcában megállási korlátozás bevezetése**

Képviselői kérésként merült fel, hogy a Szabadságharcos utca 8-12. sz. ingatlannal szemközti oldalra kerüljön kihelyezésre megállási tilalom közúti jelzőtábla a padkán történő megállás tiltásával együtt, mivel az érintett szakaszon mindkét oldalon parkolnak gépjárművek, így az egyirányú Szabadságharcos utcában a parkoló autók között sokszor lehetetlen a közlekedés. Ezzel egyidejűleg az utcában már kint lévő megállni tilos jelzőtáblát 5 méterrel a Körmendi út irányába szükséges áthelyezni.

**6. Márton Áron utca 2-12. sz. ingatlanok között megállási korlátozás bevezetése**

Képviselői kérésként merült fel, hogy a Márton Áron utca 2-12. számú ingatlanok előtt kerüljön bevezetésre megállási korlátozás, kiterjesztve a padkára is, mivel az ingatlan előtt várakozó autók miatt az útszűkületben a szemből érkező gépjárművek esetén a közlekedés balesetveszélyessé válhat.

**7. Körmöc utcában forgalmi rend változás**

Lakossági kezdeményezésre képviselői megkeresés érkezett, hogy a 36/2022. (II.22.) VISB sz. határozattal kihelyezett Körmöc utca 39. számú ingatlan előtti várakozni tilos és megállni tilos jelzőtáblák kerüljenek eltávolításra, mivel a lakó elköltözött, így a mozgáskorlátozott parkolóhelyre már nincs szükség.

**8. Felsőőr utca 36. sz. ingatlannál megállási korlátozás bevezetése**

Lakossági megkeresés érkezett azzal kapcsolatosan, hogy a Felsőőr utca 36. számú ingatlan, Szalónak utca felőli oldalán megállási tilalom kerüljön bevezetésre az épület felőli oldalon, mivel a Szent Flórián körút 12. számú ingatlan udvaráról a kihajtást korlátozzák a megálló gépjárművek.

**9. Pázmány Péter körút 9. sz. ingatlannál forgalmi rend változás**

Képviselői kérésként merült fel, hogy a Pázmány Péter körút 9. számú ingatlan garázsok előtti területén kerüljön kihelyezésre parkoló tábla személygépkocsik részére (KRESZ 112. számú ábra), mivel a garázsok előtt többször kisteherautó akadályozza a garázsból való szabad kihajtást.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2024. szeptember „ ”**

 /: **Dr. Nemény András** :/

**I.**

**HATÁROZATI JAVASLAT**

**….…./2024. (IX.23.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a Pinkafői utca 1. sz. ingatlannal szemközti oldalon kerüljön bevezetésre megállási tilalom, mely terjedjen ki a padkára vonatkozó tilalomra is.
2. A Bizottság javasolja, hogy a Hargita utcában a Paragvári úti csomópontnál 20 méter megállási tilalom kerüljön bevezetésre.
3. A Bizottság javasolja, hogy a Bem József utca 1-5. számú ingatlanokkal szemközti oldalon, a Paragvári úti csomópont felől megállási tilalom kerüljön bevezetésre a Szabó Miklós utcai kereszteződésig, annak érdekében, hogy a Paragvári útról beforduló gépjárművek akadályoztatás nélkül tudjanak behajtani a Bem József utcába.
4. A Bizottság javasolja, hogy a Jáki és az Alsóhegyi útra a „Tehergépkocsival behajtani tilos” jelzőtábla, 10 tonnás súlyhatár megjelölésével kerüljön kihelyezésre (KRESZ 44. számú ábra). A két utca közötti lakóterület élhetőségét biztosítandó (pl. áruszállítás, költözés) a jelzőtábla alá „Kivéve célforgalom” feliratú kiegészítő táblákat is ki kell helyezni.
5. A Bizottság javasolja, hogy a Szabadságharcos utca 8-12. sz. ingatlannal szemközti oldalra kerüljön kihelyezésre megállási tilalom közúti jelzőtábla a padkán történő megállás tiltásával együtt. Ezzel egyidejűleg az utcában már kint lévő megállni tilos jelzőtábla kerüljön áthelyezésre 5 méterrel a Körmendi út irányába.
6. A Bizottság javasolja, hogy a Márton Áron utca 2-12. számú ingatlanok előtt kerüljön kihelyezésre a megállási tilalmat jelző tábla, a padkán történő megállási tilalommal együtt.
7. A Bizottság javasolja, hogy a Körmöc utca 39. számú ingatlan előtti várakozni tilos és megállni tilos jelzőtáblák kerüljenek eltávolításra.
8. A Bizottság javasolja, hogy a Felsőőr utca 36. számú ingatlan Szalónak utca felőli oldalán a villanyoszlopra megállási tilalmat jelző tábla kerüljön kihelyezésre.
9. A Bizottság javasolja, hogy a Pázmány Péter körút 9. számú ingatlan garázsok előtti területén kerüljön kihelyezésre parkoló tábla személygépkocsik részére (KRESZ 112. számú ábra).

**Felelős:** Dr. Nemény András, polgármester

Horváth Soma, alpolgármester

 Kelemen Krisztián, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** azonnal

**II.**

**HATÁROZATI JAVASLAT**

**….…./2024. (IX.24.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Pinkafői utca 1. sz. ingatlannal szemközti oldalon kerüljön bevezetésre megállási tilalom, mely terjedjen ki a padkára vonatkozó tilalomra is.
2. A Bizottság egyetért azzal, hogy a Hargita utcában a Paragvári úti csomópontnál 20 méter megállási tilalom kerüljön bevezetésre.
3. A Bizottság egyetért azzal, hogy a Bem József utca 1-5. számú ingatlanokkal szemközti oldalon, a Paragvári úti csomópont felől megállási tilalom kerüljön bevezetésre a Szabó Miklós utcai kereszteződésig, annak érdekében, hogy a Paragvári útról beforduló gépjárművek akadályoztatás nélkül tudjanak behajtani a Bem József utcába.
4. A Bizottság egyetért azzal, hogy a Jáki és az Alsóhegyi útra a „Tehergépkocsival behajtani tilos” jelzőtábla, 10 tonnás súlyhatár megjelölésével kerüljön kihelyezésre (KRESZ 44. számú ábra). A két utca közötti lakóterület élhetőségét biztosítandó (pl. áruszállítás, költözés) a jelzőtábla alá „Kivéve célforgalom” feliratú kiegészítő táblákat is ki kell helyezni.
5. A Bizottság egyetért azzal, hogy a Szabadságharcos utca 8-12. sz. ingatlannal szemközti oldalra kerüljön kihelyezésre megállási tilalom közúti jelzőtábla a padkán történő megállás tiltásával együtt. Ezzel egyidejűleg az utcában már kint lévő megállni tilos jelzőtábla kerüljön áthelyezésre 5 méterrel a Körmendi út irányába.
6. A Bizottság egyetért azzal, hogy a Márton Áron utca 2-12. számú ingatlanok előtt kerüljön kihelyezésre a megállási tilalmat jelző tábla, a padkán történő megállási tilalommal együtt.
7. A Bizottság egyetért azzal, hogy a 36/2022. (II.22.) VISB sz. határozattal kihelyezett Körmöc utca 39. számú ingatlan előtti várakozni tilos és megállni tilos jelzőtáblák kerüljenek eltávolításra.
8. A Bizottság egyetért azzal, hogy a Felsőőr utca 36. számú ingatlan Szalónak utca felőli oldalán a villanyoszlopra megállási tilalmat jelző tábla kerüljön kihelyezésre.
9. A Bizottság egyetért azzal, hogy a Pázmány Péter körút 9. számú ingatlan garázsok előtti területén kerüljön kihelyezésre parkoló tábla személygépkocsik részére (KRESZ 112. számú ábra).
10. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 2024. november 15.